**De-ai fost ales...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-ai fost ales să porţi cu lacrimi crucea,

De cei din jur să fii descurajat,

Nu te-ntrista, căci Domnul ştie-atuncea

Când plângi în taină, eşti nemângâiat!

De-ai fost ales ca să primeşti doar pietre

Când din puţinul tău, tu dăruieşti,

Nu te-ntrista, căci Domnul totul vede

Şi-n ceruri iti va da comori cereşti!

De-ai fost ales ca să porţi spini, ocară,

Din mâna celor ce te duşmănesc,

Nu te-ntrista! O sfântă primăvară

Tu vei trăi în Raiul cel ceresc!

Şi când Isus va reveni pe nor,

Cu Sfinţii Lui, Puterea să-Şi arate,

Tu vei vedea: din tot ce-i muritor,

Vei fi ales ca să porţi nestemate!

Răsplata îţi va fi dar, pe măsură!

Căci Domnul ştie, nu uită nimic!

Tu să veghezi să nu răspunzi cu ură

Şi-n toate să te vezi tu "cel mai mic"!